Ottar Mikael Myrseth

Ottar Svein Mikael Myrseth (født 27. september 1951 i Oslo) er en norsk biskop i Den nordisk-katolske kirke, med sete for bispetjenesten i Oslo. Han er en av biskopene som tilhører Union of Scranton.


== Liv og virke ==


=== Prest i Den norske kirke ===
Etter å ha oppnådd grad i teologi ved det teologiske fakultet i Oslo, ble han ordinert til prest av den lutherske biskop Thor With (Den norske kirke) i Sykkylven kyrkje i 1978. Han var deretter prest i 23 år i Oslo og Spjelkavik, og opprettholdt også embetet som personlig kapellan under biskopen i Molde.
For å «bevare Den norske kirkes pedagogiske integritet og beskytte dens spiritualitet mot liberale reformer», grunnla han og ledet den teologiske studiegruppen Samråd på Kirkens Grunn. I 2001 bestemte Myrseth seg for å forlate Den norske kirke og den lutherske læren.


=== Prest i Den nordisk-katolske kirke ===
Han ble da i stedet medlem av den nordisk-katolske kirke. Den 29. september 2001 ble han sakramentalt presteviet av biskop Thaddeus Peplowski fra Polish National Catholic Church (PNCC), for tjeneste i Ålesund. PNCC er en kirke av gammelkatolsk type med røtter i det polskamerikanske miljøet i USA, der også de fleste medlemmene holder til. 
Fra 2006 var han sogneprest ved Sankt Olavs menighet på Hatlane (Ålesund). I 2011 fikk han stillingen som generalvikar for Norge i Den nordisk-katolske kirke, etter bispeutnevnelsen av Roald Nikolai Flemestad.


=== Biskop i Den nordisk-katolske kirke ===
I oktober 2019 ble han valgt til biskop i Den nordisk-katolske kirke under dens nordiske synode på Gran på Hadeland. Han skulle etter planen bispevies den 29. april 2020 fra erkebiskop («Prime Bishop») Anthony Mikovsky (PNCC) i katedralen i Scranton i Pennsylvania og ta formell besittelse av bispesetet i Døperen Johannes-katedralen i Oslo den 16. mai 2020. På grunn av koronapandemien ble han i stedet ordinert til biskop den 11. oktober 2021 direkte av sin forgjenger Roald Nikolai Flemestad, og tok bispestolen i besittelse samme dag.


== Episkopalgenealogi ==
Hans episkopalgenealogi er:


==== I Den katolske kirke ====
Kardinal Scipione RebibaKardinal Giulio Antonio Santori
Kardinal Girolamo Bernerio, O.P.
Erkebiskop Galeazzo Sanvitale
Kardinal Ludovico Ludovisi
Kardinal Luigi Caetani
Biskop Giovanni Battista Scanaroli
Kardinal Antonio Barberini, jr.
Erkebiskop Charles-Maurice le Tellier
Biskop Jacques Bénigne Bossuet
Biskop Jacques de Goyon de Matignon
Biskop Dominique Marie Varlet


==== I Den gammelkatolske kirke i Nederlandene ====
Erkebiskop Petrus Johannes Meindaerts
Biskop Johannes van Stiphout
Kardinal Walter van Nieuwenhuisen
Biskop Adrian Jan Broekman
Erkebiskop Jan van Rhijn
Biskop Gisbert van Jong
Erkebiskop Willibrord van Os
Biskop Jan Bon
Erkebiskop Jan van Santen


==== I Den gammelkatolske kirke ====
Biskop Hermann HeykampBiskop Gasparus Johannes van Rinkel
Erkebiskop Gerardus Gul


==== I Polish National Catholic Church (PNCC) ====
Biskop Franciszek Hodur
Biskop Leon Grochowski
Biskop Francis Rowinski
Erkebiskop Jan Swantek
Erkebiskop Robert Nemkovich
Erkebiskop Anthony Mikovsky


==== I Den nordisk-katolske kirke ====
Biskop Roald Nikolai Flemestad
Biskop Ottar Mikael Myrseth


== Referanser ==